ПРОТОКОЛ № 31
от заседание на Комисия по правни въпроси 
към Висшия съдебен съвет,
проведено на 8 юли 2013 г.

Днес, 8 юли 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси към ВСС в състав:
     	                ПРЕДСЕДАТЕЛ:     	ЮЛИАНА КОЛЕВА											
ЧЛЕНОВЕ:	НЕЗАБРАВКА СТОЕВА	
							ЮЛИЯ КОВАЧЕВА
							КАРОЛИНА НЕДЕЛЧЕВА							
ОТСЪСТВА: Светла Петкова 

На заседанието присъстваха от администрацията на ВСС: Саша Харитонова –  директор дирекция “Правна” и Силвия Илиева – началник отдел „НДПП” в дирекция “Правна”. 

По внесената допълнителна точка и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следната допълнителна точка:
- Преглед на внесените законопроекти.

По дневния ред

          1.ОТНОСНО: Доклад за прилагането на закона и за дейността на административните съдилища, ведно със становището на Комисията по правни въпроси към ВСС.
Приложение: Писмо № 11-02-053/14.06.2013 г.

        КОМИСИЯТА ПО ПРАВНИ ВЪПРОСИ
Р Е Ш И:

Предлага на Висшия съдебен съвет да вземе следното решение:
1.1. Приема Доклада за прилагането на закона и за дейността на административните съдилища през 2012 г., ведно със становището на Комисията по правни въпроси към Висшия съдебен съвет.
1.2. На основание чл. 30, ал. 1, т. 14 от ЗСВ, внася Доклада за прилагането на закона и за дейността на административните съдилища през 2012 г. в Народното събрание.

2.ОТНОСНО: Проект на Правилник на администрацията на Върховния административен съд. 
Приложение: Писмо № 11-02-040/15.05.2013 г.

КОМИСИЯТА ПО ПРАВНИ ВЪПРОСИ
Р Е Ш И:

          Отлага разглеждането на проекта, поради отсъствието на докладчика по т. 2. Същият да се докладва на следващото заседание на комисията. 

3.ОТНОСНО: Доклад от Саша Харитонова – директор на дирекция „Правна” в АВСС в изпълнение на решение по протокол № 30/01.07.2013 г. на комисията, относно разпоредбата на чл. 249, ал. 1, т. 1 от ЗСВ и определяне на размера на допълнителното трудово възнаграждение за придобит трудов стаж и професионален опит. 
Приложение: Писмо № 11-06-602/27.06.2013 г. 

КОМИСИЯТА ПО ПРАВНИ ВЪПРОСИ
Р Е Ш И:

С оглед уеднаквяване на практиката, следва да се изпрати запитване до административните ръководители на окръжно ниво, при определяне на допълнителното трудово възнаграждение за придобит трудов стаж и професионален опит на младшите съдии и младшите прокурори, назначени на съответните длъжности след изискуемо завършване на обучението по чл. 249, ал. 1, т. 1 от ЗСВ, вземат ли предвид времето, прекарано като кандидати за младши съдии и младши прокурори, в НИП.
Молим за обосновка на решението.

4.ОТНОСНО: Проект на Вътрешни правила за достъп до обществена информация. 
Приложение: Извлечение от протокол № 27/26.07.2013 г. на КБФ, извлечение от протокол № 25/02.07.2013 г. 

КОМИСИЯТА ПО ПРАВНИ ВЪПРОСИ
Р Е Ш И:

Предлага на Висшия съдебен съвет да вземе следното решение:           
Приема Вътрешни правила за достъп до обществена информация. 

5.ОТНОСНО: Актове с резултати от извършени проверки на организацията на дейността на апелативните съдилища в София, Пловдив, Варна, Бургас и Велико Търново за 2011 – 2012 г. 
Приложение: Писмо № 11-01-068/14.06.2013 г., извлечение от протокол № 27/26.07.2013 г. на КБФ, извлечение от протокол № 25/02.07.2013 г. 

КОМИСИЯТА ПО ПРАВНИ ВЪПРОСИ
Р Е Ш И:

5.1. Приема актовете с резултатите от извършени проверки на организацията на дейността на апелативните съдилища в София, Пловдив, Варна, Бургас и Велико Търново за 2011 – 2012 г. 
5.2. Изпраща същите на комисия „Професионална квалификация, информационни технологии и статистика”, Комисия по анализ и отчитане степента на натовареност на органите на съдебната власт и Комисия по предложенията и атестирането на съдии, прокурори и следователи да обсъдят и вземат мерки по направените констатации, съобразно своята компетентност. 

6.ОТНОСНО: Анализ и оценка на изпълнението на Стратегията за продължаване на реформата на съдебната система в условията на пълноправно членство в Европейския съюз. 
Приложение: Писмо № 97-00-296/21.06.2013 г., извлечение от протокол № 27/26.07.2013 г. на КБФ, извлечение от протокол № 25/02.07.2013 г. 

КОМИСИЯТА ПО ПРАВНИ ВЪПРОСИ
Р Е Ш И:

Да се уведоми Центърът за изследване на демокрацията, че с оглед получаване и обобщаване на информацията, касаеща дейността на всяка от постоянните комисии към ВСС, становището на ВСС ще им бъде изпратено до 19.07.2013 г.

7.ОТНОСНО: Преглед на дисциплинарната практика на Висшия съдебен съвет, препратен за сведение от Комисия по дисциплинарните производства към ВСС. 
КОМИСИЯТА ПО ПРАВНИ ВЪПРОСИ
Р Е Ш И:

Приема за сведение прегледа на дисциплинарната практика на Висшия съдебен съвет. Същият да се публикува във Вътрешната поща, папка „Регистър дисциплинарни” за запознаване и ползване при нужда от членовете на съвета.

8.ОТНОСНО: Покана от ВКС за участие в Общото събрание на наказателната колегия, за изразяване на становище по искане за приемане на тълкувателно решение.
Приложение: Искане от председателя на ВКС за приемане на тълкувателно решение.

КОМИСИЯТА ПО ПРАВНИ ВЪПРОСИ
Р Е Ш И:

Отлага разглеждането за следващо заседание на комисията. 

9.ОТНОСНО: Предварително становище по проекта на бюджета на съдебната власт за 2014 г., изпратено от комисия „Бюджет и финанси” за допълнения и предложения.
Приложение: Извлечение  на КБФ по протокол № 28/03.07.2013 г.

КОМИСИЯТА ПО ПРАВНИ ВЪПРОСИ
Р Е Ш И:

Възлага на Юлия Ковачева за следващо заседание на комисията да подготви проект на предложение. 

10.ОТНОСНО: Доклад за проведен функционален анализ на структурата, процедурите и организацията на Прокуратурата на РБ за периода 2007 – 2012 г. и Доклад за извършен анализ на делата за корупция, по които е работила прокуратурата през периода 01.01.2007 – 15.02.2013 г.
Приложение: Писмо № 11-03-829/02.07.2013 г.

КОМИСИЯТА ПО ПРАВНИ ВЪПРОСИ
Р Е Ш И:
           
           Изпраща на постоянните комисии за изразяване на становища и предложения във връзка с вземане на решение от ВСС, за предоставяне на мандат на главния прокурор за извършване на реформа в структурата, процедурите и организацията на прокуратурата.

           Допълнителна точка

1.ОТНОСНО: Преглед на внесените законопроекти.
Приложение: Писма №№ 02-00-016, 02-00-015, 02-00-017, 02-00-014 и 02-00-018/04.07.2013 г., проект на Закон за изменение и допълнение на Наказателния кодекс (ЗИД на НК), внесен от Цветан Цветанов и група народни представители, ЗИД на НК внесен от  МС, проект на ЗИД на НК, внесен от Искра Фидосова, Красимир Ципов и Димитър Лазаров, проект на ЗИД на Наказателно-процесуалния кодекс (НПК) внесен от Михаил Миков и група народни представители и проект на ЗИД на ЗСРС.

КОМИСИЯТА ПО ПРАВНИ ВЪПРОСИ
Р Е Ш И:

           Възлага на Юлиана Колева да изготви становище по проектите на ЗИД на ЗСРС, ЗИД на НК и ЗИД на НПК.
           С оглед кратките срокове дадени  от 42 – то Народно събрание на Висшия съдебен съвет, становището на ЗИД на ЗСРС да се приеме на извънредно заседание на комисията.

Предложения за включване на проекти на решения от днешното заседание на комисията в Дневния ред за следващо заседание на ВСС.

КОМИСИЯТА ПО ПРАВНИ ВЪПРОСИ
Р Е Ш И:

В Дневния ред за заседанието на ВСС, на 11.07.2013 г. да се включат:
           - Доклад за прилагането на закона и за дейността на административните съдилища, ведно със становище на Комисията по правни въпроси по доклада.
           - Проект на становища по ЗИД на НК и ЗИД на НПК.
В за заседанието на ВСС, на 18.07.2013 г. да се включи:
- Вътрешни правила за достъп до обществена информация. 

08.07.2013 г. 		                      ПРЕДСЕДАТЕЛ:/п/
		     
                  ЮЛИАНА КОЛЕВА